Eiendomsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Større prosjekter på gang i høst.
* Brannøvelse avholdt 14-08 med deltakelse fra alle trenerstallene.
* Vannlekkasje som er lokalisert og vann avstengt.
* Oppfølging av annonsørene på reklameplassene ut mot markedsplassen med sikte på å inngå nye avtaler etter at Momarken overtok disse fra MORK.
* Befaring på treningsanlegget med SVV hvor banesjef og trenerrepresentant deltok. Det ser svært lovende ut med treningsveier etter at E-18 parsellen Momarken-Melleby er ferdigbygd.
* Lynnedslag som forårsaket skader på mixer, TV’er og faxer – forsikringssak.
* Foreløpig tilbakemelding fra Jostein Sageie om overgangskurvene.
* Foreløpig kostnadsoverslag på varmepumpeanlegg i Karjolen med vannbåren varme fra energibrønner.

Orienteringen med kommentarer ble tatt til etterretning.

Regnskapsrapport pr juni og juli.

Regnskapsrapport med kommentarer var forhåndsutsendt og ble gjennomgått av daglig leder. Pr juli er vi på resultatbudsjett – før Momarkenfestivalen. Rapporten med kommentarer ble tatt til etterretning.

Momarkenfestivalen.

En evalueringsrapport ført i pennen av prosjektleder etter innspill fra styringsgruppen, referat fra evalueringsmøte 14-08 og en oppsummering fra styringsgruppen med forslag til spissing/endring av konsept ved et eventuelt nytt arrangement var forhåndsutsendt. Det ble avholdt et evalueringsmøte med styret i ØLS 20-08 hvor Jostein Grav og Anja Guererra også deltok.

Følgende synspunkter framkom:

* Program må være klart på et tidligere tidspunkt – må være et tett aktivitetsprogram hvor det skjer noe hele tiden.
* Mat og landbruk viktige pillarer, litt for barn, litt hest, f.eks. en hesteutstilling.

Det bør også vurderes om et eventselskap eller en privatperson med arrangementserfaring kan stå som arrangør slik at Momarken og ØLS unngår den økonomiske risikoen.

Saken kommer opp igjen på neste styremøte, da det er avtalt med ØLS at vi bør beslutte innen 1-10 om det blir ny festival i 2015.

Momarken Spiserier AS.

Driftssituasjonen ble drøftet på bakgrunn av dårlige regnskapstall 1. halvår.

Eventuelt.

Ingen saker ble tatt opp.